Lav et referat af nedenstående tekst:

Tekst:
Der er juletræer, og så er der juletræer. Og på Knivholt kan man være heldig at finde det helt rigtige - hvis man altså er tålmodig nok. - Nogle er mere beslutsomme end andre, siger Asger Lykkegaard, Y's Mens Club, med et lille smil. Han har nemlig travlt med at finde de helt rigtige juletræer til de mange tusinde nordjyder, der i denne weekend strømmer til Knivholt ved Frederikshavn. Her afvikles Vendsyssels største julemarked, hvor det ikke kun er juletræerne, der trækker, men også ture med slædehunde og 130 forskellige boder og små caféer til at glæde ethvert julebankende hjerte. Arrangørerne forventer op mod 12.000 gæster i løbet af weekenden. Det er 13. gang, julemarkedet løber af stablen, og interessen for markedet går kun én vej: Opad. Gik du glip af markedet lørdag, er der ingen grund til at fortvivle. Både træerne, boderne, hestene og hundene står klar igen søndag fra klokken 10 til 16.

Referat:
I denne weekend er der stort julemarked på Knivholt ved Frederikshavn, og udover travlhed ved boderne er jagten på juletræet også en stor del af oplevelsen.